Irene B&B – Die Voortrekkermonument in Pretoria
Call Us Today! 082 222 8365
The Set-up and the Rooms
Irene B&B Gallery
Providing guests with a warm and relaxed atmosphere, filled with the comfort and privacy of your own home.
August 6, 2013 Nearby Attractions, UncategorizedLeave a comment
Die majestueuse Voortrekkermonument in Pretoria (TShwane-streek) is in 'n natuurreservaat geleë. Dié unieke Monument gedenk die pioniersgeskiedenis van suidelike Afrika en die geskiedenis van die Afrikaner.
Dit is vandag die mees besoekte erfenisterrein van sy soort in Gauteng en een van die top tien kultuurhistoriese besienswaardighede in die land. Die Monument bestuur ook die Erfenisstigting en beheer verskeie ander monumente en kultuurhistoriese terreine landwyd.
Op 13 Julie 1937 het 'n sooispitplegtigheid op Monumentkoppie plaasgevind. Die totale koste verbonde aan die oprigting daarvan was £359,600, waarvan die Staat die meeste bygedra het. Fondse is aangevul deur skenkings, verkope van spesiale seëls, gedenkkoeverte, aandenkings en publikasies. 'n Groot amfiteater is ook in 1949 aan die noord-oostekant van die Monument opgerig, en bevat sitplek vir ongeveer 20,000 mense.
Die besoeker stap deur 'n swart gietysterhek met 'n assegaaimotief. Dit stel die mag van Dingane voor wat die weg na die binneland versper het. Dan staan die besoeker binne 'n groot walaer wat die Monument simbolies verskans. Dié walaer bestaan uit 64 waens van kunsgraniet. Tydens die Slag van Bloedrivier is 64 waens gebruik om laer te trek. Die walaer dien dus as simboliese beskerming van die Monument – by implikasie beskerm dit die Afrikaner en sy kultuur teen vreemde aanslae. Aan die voet van die Monument, binne die walaer, staan 'n bronsbeeld van 'n Voortrekkervrou en haar twee kinders. Die beeldhouer was Anton van Wouw. Die beeld bring hulde aan die moed en durf van die Voortrekkervrou en Voortrekkergesin wat die Groot Trek en uiteindelike vestiging in die binneland moontlik gemaak het. Sonder hulle bydrae sou die Trek moontlik op niks meer as 'n verkenningstog uitgeloop het nie, want die Voortrekker het in die volle sin van die woord as "emigranten" met huis en haard na 'n nuwe vaderland getrek.